Source: http://www.europarl.europa.eu/doceo/document/TA-8-2015-0028_RO.html
Timestamp: 2019-11-15 12:57:53+00:00
Document Index: 26342001

Matched Legal Cases: ['articolul 2', 'articolul 3', 'articolul 7', 'articolul 3', 'articolul 12', 'articolul 12', 'articolul 7', 'articolul 20', 'articolul 20', 'articolul 14', 'articolul 1', 'articolul 20']

Texte adoptate - Verificarea prerogativelor - Miercuri, 11 februarie 2015
Procedură : 2014/2165(REG)
Stadii ale documentului : A8-0013/2015
342k 147k
Decizia Parlamentului European din 11 februarie 2015 privind verificarea prerogativelor (2014/2165(REG))
– având în vedere Actul din 20 septembrie 1976 privind alegerea membrilor Parlamentului European prin vot universal direct(1),
– având în vedere decizia sa din 28 septembrie 2005 de adoptare a Statutului deputaților în Parlamentul European(2), în special articolul 2 alineatul (1) și articolul 3 alineatul (1),
– având în vedere Directiva 93/109/CE a Consiliului din 6 decembrie 1993 de stabilire a normelor de exercitare a dreptului de a alege și de a fi ales pentru Parlamentul European pentru cetățenii Uniunii care au reședința într-un stat membru în care nu sunt resortisanți(3),
– având în vedere hotărârile din 7 iulie 2005 și 30 aprilie 2009 ale Curții de Justiție a Uniunii Europene(4);
– având în vedere articolele 3, 4 și 11 și anexa I la Regulamentul său de procedură,
– având în vedere raportul Comisiei pentru afaceri juridice (A8-0013/2015),
A. întrucât articolul 7 alineatele (1) și (2) din Actul din 20 septembrie 1976 a stabilit în mod clar funcțiile care sunt incompatibile cu calitatea de deputat în Parlamentul European;
B. întrucât, în temeiul articolului 11 și al anexei I la Regulamentul de procedură, deputații sunt obligați să-și declare cu exactitate activitățile profesionale, precum și orice altă funcție sau activitate remunerată,
C. întrucât toate statele membre au comunicat Parlamentului European numele candidaților aleși, însă unele dintre ele nu au transmis încă, sau au transmis cu întârziere, listele cu înlocuitori și locul pe care s-au clasat aceștia în conformitate cu rezultatele votului, astfel cum o impune articolul 3 alineatul (4) din Regulamentul de procedură,
D. întrucât, în unele cazuri, statele membre au transmis notificări incomplete privind candidații aleși, revenind ulterior cu detalii suplimentare,
E. întrucât, în unele state membre, sunt în curs de examinare contestații formulate în legătură cu alegerea anumitor membri ai Parlamentului European, în conformitate cu legislația națională, și întrucât aceste proceduri ar putea conduce la anularea alegerii membrilor în cauză,
F. întrucât, în conformitate cu articolul 12 din Actul din 20 septembrie 1976, Parlamentul are obligația de a soluționa contestațiile privind validitatea mandatului membrilor săi numai atunci când este vorba de încălcări ale prevederilor actului sus-menționat, dar nu și în cazul încălcării prevederilor electorale naționale la care se referă actul,
G. întrucât, pentru a verifica prerogativele membrilor săi în conformitate cu articolul 12 din Actul din 1976, Parlamentul trebuie să ia act de rezultatele alegerilor, astfel cum au fost comunicate oficial de autoritățile competente ale statelor membre, fără a se putea abate de la ele; întrucât această prevedere nu împiedică, însă, Parlamentul să raporteze, dacă este cazul, eventualele situații de incompatibilitate între legislația electorală națională, pe care se bazează rezultatele, și dreptul UE;
H. întrucât resortisanții anumitor state membre care au trăit într-o altă țară în decursul unei anumite perioade de timp pot fi privați de dreptul la vot în statul membru de origine; întrucât, în unele cazuri, această privare poate atrage după sine lipsirea de dreptul de a candida la alegeri;
I. întrucât Comisia electorală a Regatului Unit a raportat că un anumit număr de resortisanți ai altor state membre care sunt rezidenți în Regatul Unit nu și-au putut exercita votul la ultimele alegeri europene;
1. declară valid, sub rezerva unor eventuale decizii ale autorităților competente din acele state membre în care rezultatele electorale au fost contestate, mandatul deputaților în Parlamentul European menționați în anexa la prezenta decizie, a căror alegere a fost comunicată de autoritățile naționale competente și care au făcut declarațiile scrise prevăzute la articolul 7 alineatele (1) și (2) din Actul din 20 septembrie 1976, precum și de anexa I la Regulamentul de procedură;
2. își reiterează solicitarea adresată autorităților naționale competente de a comunica cu promptitudine nu numai toate numele candidaților aleși, ci și numele tuturor înlocuitorilor, precum și ordinea în care s-au clasat aceștia în conformitate cu rezultatele votului;
3. invită autoritățile competente din statele membre să finalizeze fără întârziere examinarea contestațiilor care le-au fost prezentate și să informeze Parlamentul de rezultatele acestora;
4. consideră că privarea de dreptul la vot este echivalentă cu pedepsirea cetățenilor care și-au exercitat dreptul la liberă circulație în interiorul UE (articolul 20 alineatul (2) litera (a) din TFUE), cu negarea dreptului lor de a vota și de a candida la alegerile pentru Parlamentul European în statul membru în care rezidă (articolul 20 alineatul (2) litera (b) din TFUE) și cu încălcarea principiului sufragiului universal direct (articolul 14 alineatul (3) din TUE și articolul 1 alineatul (3) din Actul din 1976); opinează că privarea de dreptul la vot nu se poate aplica, în niciun caz, alegerilor europene și îi solicită Comisiei să garanteze că niciun stat membru nu prevede o astfel de posibilitate;
5. solicită statelor membre să asigure simplificarea formalităților de înregistrare legate de participarea cetățenilor altor state membre la alegerile europene, fie în calitate de alegători, fie în aceea de candidați, în special prin eliminarea barierelor administrative inutile, astfel încât drepturile menționate la articolul 20 alineatul (2) literele (a) și (b) din TFUE să fie efective; solicită Comisiei să garanteze că practicile din statele membre sunt în conformitate cu dreptul UE;
6. încredințează Președintelui sarcina de a transmite prezenta decizie Comisiei, precum și autorităților naționale competente și parlamentelor statelor membre.
(1) JO L 278, 8.10.1976, p. 5.
(2) JO L 262, 7.10.2005, p. 1.
(3) JO L 329, 30.12.1993, p. 34.
(4) Hotărârea pronunțată în cauza Le Pen/Parlament, C-208/03, EU:C:2005:429; și hotărârea pronunțată în cauza Italia și Donnici/Parlament, C-393/07 și C-9/08, EU:C:2009:275.
Lista membrilor Parlamentului European al căror mandat este declarat valid
(*)	Mandatul dlui Louis IDE a încetat la 19 decembrie 2014.
(**)	Validarea mandatului produce efecte din data de 14 octombrie 2014, dată la care autoritățile naționale competente au notificat alegerea dlui Sander LOONES în locul dlui Johan VAN OVERTVELDT.
(***)	Mandatul dnei Annemie NEYTS-UYTTEBROECK a încetat la 1 ianuarie 2015.
(****)	Mandatul dnei Marianne THYSSEN a încetat la 1 noiembrie 2014.
(*****)	Validarea mandatului produce efecte din data de 6 noiembrie 2014, dată la care autoritățile naționale competente au notificat alegerea dlui Tom VANDENKENDELAERE în locul dnei Marianne THYSSEN.
(******)	Mandatul dlui Johan VAN OVERTVELDT a încetat la 11 octombrie 2014.
(*)	Mandatul dlui Tomislav DONCEV a încetat la 7 noiembrie 2014.
(**)	Validarea mandatului produce efecte din data de 24 noiembrie 2014, dată la care autoritățile naționale competente au notificat alegerea dlui Andrei NOVAKOV în locul dlui Tomislav DONCEV.
(*)	Mandatul dlui Andrus ANSIP a încetat la 1 noiembrie 2014.
(**)	Validarea mandatului produce efecte din data de 3 noiembrie 2014, dată la care autoritățile naționale competente au notificat alegerea dlui Urmas PAET în locul dlui Andrus ANSIP.
(*)	Mandatul dlui Georgios KATROUGALOS a încetat la 27 ianuarie 2015.
(*)	Mandatul dlui Miguel ARIAS CAÑETE a încetat la 1 noiembrie 2014.
(**)	Validarea mandatului produce efecte din data de 20 noiembrie 2014, dată la care autoritățile naționale competente au notificat alegerea dlui Enrique CALVET în locul dlui Francisco SOSA WAGNER.
(***)	Validarea mandatului produce efecte din data de 15 iulie 2014, dată la care autoritățile naționale competente au notificat alegerea dlui Javier COUSO PERMUY în locul dlui Willy MEYER.
(****)	Validarea mandatului produce efecte din data de 11 septembrie 2014, dată la care autoritățile naționale competente au notificat alegerea dnei Tania GONZÁLEZ PEÑAS în locul dlui Carlos JIMÉNEZ VILLAREJO.
(*****)	Validarea mandatului produce efecte din data de 6 noiembrie 2014, dată la care autoritățile naționale competente au notificat alegerea dlui Carlos ITURGAIZ în locul dlui Miguel ARIAS CAÑETE.
(******)	Mandatul dlui Carlos JIMÉNEZ VILLAREJO a încetat la 1 august 2014.
(*******)	Mandatul dlui Willy MEYER a încetat la 10 iulie 2014.
(********)	Mandatul dlui Francisco SOSA WAGNER a încetat la 20 octombrie 2014.
(*)	Validarea mandatului produce efecte din data de 11 iulie 2014, dată la care autoritățile naționale competente au notificat alegerea dlui Lorenzo FONTANA în locul dlui Flavio TOSI.
(**)	Mandatul dnei Alessandra MORETTI a încetat la 2 februarie 2015.
(***)	Mandatul dlui Flavio TOSI a încetat la 9 iulie 2014.
(*)Validarea mandatului produce efecte din data de 3 noiembrie 2014, dată la care autoritățile naționale competente au notificat alegerea dlui Lefteris CHRISTOFOROU în locul dlui Christos STYLIANIDES.
(**)	Mandatul dlui Christos STYLIANIDES a încetat la 1 noiembrie 2014.
(*)	Mandatul dlui Valdis DOMBROVSKIS a încetat la 1 noiembrie 2014.
(**)	Validarea mandatului produce efecte din data de 1 noiembrie 2014, dată la care autoritățile naționale competente au notificat alegerea dnei Inese VAIDERE în locul dlui Valdis DOMBROVSKIS.
BUȘOI Cristian Silviu
CREȚU Corina*
(*)	Mandatul dnei Corina CREȚU a încetat la 1 noiembrie 2014.
(**)	Validarea mandatului produce efecte din data de 1 noiembrie 2014, dată la care autoritățile naționale competente au notificat alegerea dlui Emilian PAVEL în locul dnei Corina CREȚU.
(*)	Validarea mandatului produce efecte din data de 8 octombrie 2014, dată la care autoritățile naționale competente au notificat alegerea dnei Linnéa ENGSTRÖM în locul dnei Isabella LÖVIN.
(**)	Mandatul dnei Isabella LÖVIN a încetat la 3 octombrie 2014.
(*)	Mandatul dlui Philip BRADBOURN a încetat la 20 decembrie 2014.